b'\n_START_ARTICLE_\nLumileopardi\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nLumileopardi muistuttaa ulkon\xc3\xa4\xc3\xb6lt\xc3\xa4\xc3\xa4n hyvin paljon leopardia. Se on l\xc3\xa4hes leopardin kokoinen, mutta solakampi ja lis\xc3\xa4ksi sill\xc3\xa4 on muun ruumiin mittainen h\xc3\xa4nt\xc3\xa4. H\xc3\xa4nt\xc3\xa4 auttaa lumileopardia tasapainoilemaan vuoristojen usein jyrkill\xc3\xa4 rinteill\xc3\xa4. Lis\xc3\xa4ksi h\xc3\xa4nn\xc3\xa4ll\xc3\xa4 voi peitt\xc3\xa4\xc3\xa4 nen\xc3\xa4n ja suun \xc3\xa4\xc3\xa4rimm\xc3\xa4isen kylmiss\xc3\xa4 olosuhteissa. Sen isot, tuuheat k\xc3\xa4p\xc3\xa4l\xc3\xa4t toimivat lumikenkin\xc3\xa4. Lumileopardin turkissa on useita ruusukuvioisia j\xc3\xa4lki\xc3\xa4 kyljiss\xc3\xa4, t\xc3\xa4pli\xc3\xa4 p\xc3\xa4\xc3\xa4ss\xc3\xa4 ja kaulassa sek\xc3\xa4 raitoja h\xc3\xa4nn\xc3\xa4ss\xc3\xa4. Uroksen erottaa naaraasta isommasta ja kuutiomaisesta p\xc3\xa4\xc3\xa4st\xc3\xa4. Lumileopardi on 35\xe2\x80\x93100 kilogrammaa painava ja h\xc3\xa4nt\xc3\xa4 mukaan lukien 1,8\xe2\x80\x932,4 metri\xc3\xa4 pitk\xc3\xa4 el\xc3\xa4in. S\xc3\xa4k\xc3\xa4korkeutta sill\xc3\xa4 on noin 60\xe2\x80\x93100 senttimetri\xc3\xa4. Lumileopardi el\xc3\xa4\xc3\xa4 korkeilla vuorilla ja on hyvin harvinainen, koska sit\xc3\xa4 mets\xc3\xa4stet\xc3\xa4\xc3\xa4n kauniin turkin t\xc3\xa4hden. Lumileopardi saalistaa lampaita ja vuohia hiipim\xc3\xa4ll\xc3\xa4 l\xc3\xa4helle ja hypp\xc3\xa4\xc3\xa4m\xc3\xa4ll\xc3\xa4 korkealta saaliin selk\xc3\xa4\xc3\xa4n.\n_START_SECTION_\nLevinneisyys\n_START_PARAGRAPH_\nLumileopardi on uhanalainen laji. Yksil\xc3\xb6m\xc3\xa4\xc3\xa4r\xc3\xa4n arvioiminen on vaikeaa, sill\xc3\xa4 ne ovat arkoja, niit\xc3\xa4 el\xc3\xa4\xc3\xa4 suhteellisen harvasti ja ne el\xc3\xa4v\xc3\xa4t lis\xc3\xa4ksi vaikeakulkuisella ja syrj\xc3\xa4isell\xc3\xa4 alueella. 2000-luvulla tehdyt arviot ovat vaihdelleet noin 3\xc2\xa0900\xe2\x80\x937\xc2\xa0500 yksil\xc3\xb6n v\xc3\xa4lill\xc3\xa4. Uhanalaisuusluokitusta lievennettiin uusien laskelmien perusteella vuonna 2017. Kuten muun muassa tiikerill\xc3\xa4, senkin kantaa ovat v\xc3\xa4hent\xc3\xa4neet salamets\xc3\xa4stys rahanarvoisen turkin ja luiden vuoksi. Luista jauhetun jauheen voimistavaan vaikutukseen uskotaan kiinalaisen l\xc3\xa4\xc3\xa4ketieteen piiriss\xc3\xa4._NEWLINE_Lumileopardi el\xc3\xa4\xc3\xa4 Afganistanin, Pakistanin, Bhutanin, Mongolian, Intian, Nepalin, it\xc3\xa4isen Ven\xc3\xa4j\xc3\xa4n, Kazakstanin, Kirgisian, Tad\xc5\xbeikistanin, Uzbekistanin ja Kiinan alueilla. Aiemmin tuntematon kanta on l\xc3\xb6ydettiin vuonna 2011 Afganistanin Wakhanin k\xc3\xa4yt\xc3\xa4v\xc3\xa4st\xc3\xa4. Siell\xc3\xa4 on kameroihin tallentunut lumileopardeja 16 paikasta. Suomessa lumileopardeja l\xc3\xb6ytyy \xc3\x84ht\xc3\xa4rin el\xc3\xa4inpuistosta ja Korkeasaaresta.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nKes\xc3\xa4ll\xc3\xa4 lumileopardi el\xc3\xa4\xc3\xa4 puurajan yl\xc3\xa4puolella vuoristossa jopa 6\xc2\xa0000 metriss\xc3\xa4. Talveksi se laskeutuu metsiin noin 2\xc2\xa0000 metriin.\n_START_SECTION_\nLis\xc3\xa4\xc3\xa4ntyminen\n_START_PARAGRAPH_\nKiima-aikana tammi\xe2\x80\x93maaliskuussa lumileopardiuros ja -naaras hakeutuvat toistensa seuraan. Sukupuolensa ja lis\xc3\xa4\xc3\xa4ntymisvireens\xc3\xa4 ilmaistakseen ne merkitsev\xc3\xa4t kulkureittins\xc3\xa4 ulosteillaan ja muilla hajuj\xc3\xa4ljill\xc3\xa4\xc3\xa4n. Kiima-aikana seudulla raikuvat valittavat huudot lumileopardien etsiess\xc3\xa4 kumppania. Pariside ei ole elinik\xc3\xa4inen, eik\xc3\xa4 uros osallistu pentujen hoitoon._NEWLINE_Synnytt\xc3\xa4miseen valmistautuva naaras hakeutuu kallioilla suojaisaan paikkaan, jonka se pehmustaa omilla karvoillaan. Pentuja syntyy tavallisesti kahdesta nelj\xc3\xa4\xc3\xa4n. Ensimm\xc3\xa4isen viikon ajan ne ovat sokeita. Kolmikuisina poikaset alkavat seurailla emoaan joka paikkaan. Kasvaessaan ja rohkeammiksi muuttuessaan ne alkavat v\xc3\xa4hitellen opetella mets\xc3\xa4styksen taitoja.\n_START_SECTION_\nRavinto\n_START_PARAGRAPH_\nLumileopardit ovat ahnaita saalistajia, jotka sy\xc3\xb6v\xc3\xa4t mit\xc3\xa4 tahansa lihaa, jota l\xc3\xb6yt\xc3\xa4v\xc3\xa4t. Joskus ne tappavat jopa kolme kertaa itse\xc3\xa4\xc3\xa4n suurempia el\xc3\xa4imi\xc3\xa4 mukaan luettuna karjaa. Lumileopardien p\xc3\xa4\xc3\xa4ruokavalio koostuu vuohiel\xc3\xa4imist\xc3\xa4 kuten siperianvuohista ja baraaleista, lis\xc3\xa4ksi linnuista ja murmeleista sek\xc3\xa4 muista pienist\xc3\xa4 jyrsij\xc3\xb6ist\xc3\xa4.\n_START_SECTION_\nLumileopardi heraldiikassa\n_START_PARAGRAPH_\nLumileopardi (Aq Bars) on tataarien ja kazakkien kansallissymboli. Se l\xc3\xb6ytyy Almatyn kaupungin virallisesta sinetist\xc3\xa4, ja Tatarstanin vaakunassa esiintyy siivek\xc3\xa4s lumileopardi. Vastaava leopardi esiintyy my\xc3\xb6s Pohjois-Ossetia-Alanian vaakunassa. Lumileopardipalkinto my\xc3\xb6nnettiin neuvostoliittolaisille vuoristokiipeilij\xc3\xb6ille, jotka kiipesiv\xc3\xa4t Neuvostoliiton kaikille viidelle yli 7\xc2\xa0000 metrin huipulle. Lumileopardi on my\xc3\xb6s Kirgisian partiotytt\xc3\xb6yhdistyksen symboli.'